proxectonos/corpus_dominio_legal_administrativo_tmp huggingface dataset:
RESOLUCIÓN do 16 de xaneiro de 2001 pola que se convoca un curso de reciclaxe.
ACADEMIA GALEGA DE SEGURIDADE — III. OUTRAS DISPOSICIÓNS — 02/02/2001

Dentro dos programas de actividades que a Academia Galega de Seguridade ten previsto realizar no ano 2001, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso de reciclaxe para policías locais, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los policías dunha formación complementaria en materia de actualización policial, que lles sexa útil no desempeño posterior da súa profesión.
Destinatarios.
O curso vai dirixido a todos aqueles policías locais de Galicia que non ingresaran no corpo da policía local a través da Academia Galega de Seguridade.
Inscrición.
A inscrición dos participantes será totalmente gratuíta, debéndose comunicar esta antes do 23 de febreiro de 2001 para efectua-la correspondente reserva de praza.
Prazas.
Sen límite.
Solicitudes.
1. Os policías que desexen asistir a este curso deberán remitir un escrito, a través do concello, á Academia Galega de Seguridade, solicitando a participación no curso de reciclaxe para policías locais, para efectua-la correspondente reserva de praza para a realización do devandito curso.
2. O prazo para a remisión de escritos rematará o día 23 de febreiro de 2001.
3. Os escritos deberán enviarse á Academia Galega de Seguridade: avenida da Cultura, s/n, 36680 A Estrada.
Contido e duración.
O curso realizarase na Academia Galega de Seguridade, sita na avenida da Cultura, s/n, no Concello da Estrada, e terá unha duración de 180 horas lectivas.
O curso está composto polas seguintes áreas:
-Área xurídica.
-Área humanística.
-Área técnica policial.
-Área operativa policial.
Datas.
O curso realizarase nas seguintes datas:
-Marzo: días 6, 7, 13, 14, 20, 21, 27 e 28.
-Abril: días 3, 4, 17, 18, 24 e 25.
-Maio: días 2, 3, 8, 9, 15 e 16.
O horario será de 9.30 a 14 horas, e de 15.30 a 20 horas.
Desenvolvemento do curso.
Os alumnos da Academia Galega de Seguridade, durante o seu período de permanencia na academia, rexeranse polo Regulamento de réxime interior desta, publicado no DOG do 28-7-1995, nº 144.
Certificado.
Ó remate do curso entregaráselles un certificado a aquelas persoas que acrediten a súa participación continuada, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 16 de xaneiro de 2001.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Resolución do 29 de decembro de 2000, do Servicio Galego de Promoción da Igualdade do Home e da Muller, pola que se establecen as bases reguladoras aplicables que rexerán as axudas e subvencións para actividades realizadas por entidades destinadas á promoción da muller e se procede á súa convocatoria.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 02/02/2001

Advertidos erros, na citada resolución, publicada no Diario Oficial de Galicia nº 7, do mércores 10 de xaneiro de 2001, é necesario face-las seguintes correccións:
Na páxina 371, no artigo 11, puntos 2.1 e 2.2, punto a.1), onde di: «... entes ou sociedades para a realización dos programas de atención especializada...», debe dicir: «... entes ou sociedades para a realización das actividades e programas de atención especializada ...» .
Na páxina 372, no artigo 12º, letra c), onde di: «... á Intervención Xeral da Comunidade Autónoma, ó Tribunal de Contas e ó Consello de Contas ...», debe dicir: « ... da Intervención Xeral da Comunidade Autónoma, do Tribunal de Contas e do Consello de Contas ...».
Na páxina 374, anexo II, onde di: «... establecidos na orde.», debe dicir: «...establecidos na resolución.».
CORRECCIÓN de erros.-Resolución do 28 de decembro de 2000, do Servicio Galego de Promoción da Igualdade do Home e da Muller, pola que se establecen as bases reguladoras ás axudas que rexerán as liñas de actuación e estímulo á formación de mulleres naquelas profesións ligadas a sectores e actividades considerados prioritarios en Galicia e se procede á súa convocatoria.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 02/02/2001

Advertidos erros na citada resolución, publicada no Diario Oficial de Galicia nº 6, do martes 9 de xaneiro de 2001, é necesario face-las seguintes correccións:
-Na páxina 314, no primeiro parágrafo da segunda columna, punto 2 do artigo 4º, onde di: «...xunto coa certificación acreditativa da vida laboral...», debe dicir: «...xunto cun informe de vida laboral...».
-Na páxina 315, na segunda columna, punto 3 do artigo 8º, onde di: «...cando asistiran ó 75% súas das horas...», debe dicir: «...cando asistiran ó 75% das súas horas...».
-Na páxina 317, no artigo 14º, alínea c), onde di: «...e na forma que se estableza por resolución da directora xeral...», debe dicir: «...e na forma que
establezan as normas que en desenvolvemento da presente resolución dicte a directora xeral...».
-Na páxina 322, anexo III, onde di: «...materias que se van realizar.», debe dicir: «...materias que se van empregar.»
CORRECCIÓN de erros.-Orde do 8 de xaneiro de 2001 pola que se convocan bolsas para a coordinación e organización de fondos documentais de arquivos de interese galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/02/2001

Advertido erro na citada orde, publicada no Diario Oficial de Galicia nº 13, do xoves 18 de xaneiro de 2001, é necesario face-la seguinte corrección:
-Na páxina 737, no anexo II onde di: «Coordinación dos bolseiros dos arquivos municipais da provincia de Coruña e organización e descrición do arquivo do IES Salvador de Madariaga: 1 bolsa», debe dicir: «Coordinación dos bolseiros dos arquivos municipais da provincia da Coruña e organización e descrición do arquivo do IES Xelmírez I de Santiago de Compostela: 1 bolsa».